ที่ประชุม สนช.รับทราบพระบรมราชโองการแต่งตั้งกรรมการการเลือกตั้งเพิ่มเติม 2 คน โดยที่ประชุมเห็นชอบแต่งตั้งคณะกรรมาธิการสามัญ เพื่อตรวจสอบประวัติ ความประพฤติ และจริยธรรม ภายใน 45 วัน
ที่ประชุมสภานิติบัญญัติแห่งชาติ (สนช.) เริ่มขึ้นเวลา10.30 น. โดยมีนายสุรชัย เลี้ยงบุญเลิศชัย รองประธานสภานิติบัญญัติแห่งชาติ คนที่ 1 เป็นประธานการประชุม โดยที่ประชุมได้รับทราบพระบรมราชโองการแต่งตั้งกรรมการการเลือกตั้งเพิ่มเติม จำนวน 2 คน ได้แก่ นายเลิศวิโรจน์ โกวัฒนะ และนายฐิติเชษฐ์ นุชนาถ //รับทราบสรุปสถานการณ์ปัญหา และอุปสรรค์ในการแก้ไขปัญหาจังหวัดชายแดนภาคใต้ ประจำปีงบประมาณ 2560ตามที่ศูนย์อำนวยการบริหารจังหวัดชายแดนภาคใต้เสนอ นอกจากนี้ยังมีเรื่องที่ต้องแจ้งต่อที่ประชุม คือ คณะรักษาความสงบแห่งชาติ (คสช.) เห็นชอบ โดยอาศัยความ มาตรา 265ของรัฐธรรมนูญ ประกอบ มาตรา 44 ออกคำสั่งหัวหน้า คสช.2 ฉบับ ได้แก่ คำสั่งที่19/2561 เรื่องกลไกในการขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง //คำสั่งหัวหน้า คสช.ที่20/2561 เรื่อง มาตรสนับสนุนการบริหารราชการแผ่นดินให้มีความคล่องตัว

          จากนั้นเป็นการพิจารณาเรื่องด่วน การแต่งตั้งคณะกรรมาธิการสามัญ เพื่อทำหน้าที่ตรวจสอบประวัติ ความประพฤติ และจริยธรรม ผู้สมควรได้รับการเสนอชื่อให้ดำรงตำแหน่งเลขาธิการคณะกรรมการป้องกันและปราบปรามการทุจริตในภาครัฐ จำนวน17 คน โดยที่ประชุมเห็นชอบ ตามที่ นพ.เฉลิมชัย บุญชีพันธ์ สมาชิก สนช. เสนอ และให้กำหนดระยะเวลาดำเนินงานกรรมาธิการฯ ภายใน 45 วัน 

         ที่ประชุมได้พิจารณาร่างพระราชบัญญัติคุ้มครองแรงงาน ที่คณะกรรมาธิการวิสามัญพิจารณาเสร็จแล้ว โดยที่ประชุมได้มีการหารือถึงระยะเวลาการลาคลอดของแรงงาน เป็นระยะเวลา 98 วัน โดยให้นับรวมวันตรวจครรภ์ และรวมระยะเวลาวันหยุดด้วย ซึ่งที่ประชุมเห็นด้วยกับการแก้ไขของคณะกรรมาธิการ?